CELEX: 22005D0008
Language: lv
Date: 2005-02-08 00:00:00
Title: EEZ Apvienotās komitejas Lēmums Nr. 8/2005 (2005. gada 8. februāris), ar ko groza EEZ līguma II pielikumu (Tehniskie noteikumi, standarti, testēšana un sertificēšana)

23.6.2005   
            
            
               LV
            
            
               Eiropas Savienības Oficiālais Vēstnesis
            
            
               L 161/17
            
         EEZ APVIENOTĀS KOMITEJAS LĒMUMS
   Nr. 8/2005
   (2005. gada 8. februāris),
   ar ko groza EEZ līguma II pielikumu(Tehniskie noteikumi, standarti, testēšana un sertificēšana)
   EEZ APVIENOTĀ KOMITEJA,
   ņemot vērā Eiropas Ekonomikas zonas līgumu, kas grozīts ar protokolu, ar ko pielāgo Eiropas Ekonomikas zonas līgumu, turpmāk tekstā — “Līgums”, un jo īpaši tā 98. pantu,
   tā kā
   
               (1)
            
            
               Līguma II pielikums tika grozīts ar Nolīgumu par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas dalību Eiropas Ekonomikas zonā, kas tika parakstīts 2003. gada 14. oktobrī Luksemburgā (1).
            
         
               (2)
            
            
               Eiropas Parlamenta un Padomes 2003. gada 13. oktobra Regula (EK) Nr. 2003/2003 par mēslošanas līdzekļiem (2) ir jāiekļauj Līgumā.
            
         
               (3)
            
            
               Ar Regulu (EK) Nr. 2003/2003 atceļ Padomes Direktīvu 76/116/EEK (3), Komisijas Direktīvu 77/535/EEK (4), Padomes Direktīvu 80/876/EEK (5) un Komisijas Direktīvu 87/94/EEK (6).
            
         
               (4)
            
            
               Pārējie Kopienas tiesību akti, kas minēti Līguma II pielikuma XIV nodaļā (Mēslošanas līdzekļi) (Padomes Direktīva 89/284/EEK, Komisijas Direktīva 89/519/EEK un Padomes Direktīva 89/530/EEK), ir zaudējuši spēku.
            
         
               (5)
            
            
               Attiecīgi visa Līguma II pielikuma XIV nodaļa ir jāaizstāj ar atsauci uz Regulu (EK) Nr. 2003/2003,
            
         IR NOLĒMUSI ŠĀDI.
   1. pants
   Līguma II pielikuma XIV nodaļas (Mēslošanas līdzekļi) tekstu aizstāj ar šādu tekstu:
   
      
                  “1.
               
               
                  
                     32003 R 2003: Eiropas Parlamenta un Padomes 2003. gada 13. oktobra Regula (EK) Nr. 2003/2003 par mēslošanas līdzekļiem (OV L 304, 21.11.2003., 1. lpp.).
               
            Šā līguma mērķiem minētās regulas noteikumos veic šādus pielāgojumus:
                  a)
               
               
                  EBTA valstis var brīvi ierobežot pieeju savam tirgum saskaņā ar to savu tiesību aktu prasībām, kas ir spēkā dienā, kad stājas spēkā šis Līgums, attiecībā uz kadmiju mēslošanas līdzekļos. Līgumslēdzējas puses kopīgi pārskata situāciju 2009. gadā.
               
            
                  b)
               
               
                  Līguma I pielikuma A.2 ierakstā Nr. 1 6. ailes trešās daļas teksts iekavās papildināts ar:
                  “Islande, Lihtenšteina, Norvēģija.”
               
            
                  c)
               
               
                  Līguma I pielikuma B.1.1., B.2.1. un B.4 5. ailes 3. punkta otrās daļas pirmā ievilkuma pēc (6.b) tekstu iekavās papildina ar:
                  “Islande, Lihtenšteina, Norvēģija”.”
               
            
   2. pants
   Regulas (EK) Nr. 2003/2003 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ pielikumā, ir autentisks.
   3. pants
   Šis lēmums stājas spēkā 2005. gada 9. februārī ar noteikumu, ka EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (7).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā.
   
      Briselē, 2005. gada 8. februārī.
      
         
            EEZ Apvienotās komitejas vārdā
         
         
            Priekšsēdētājs
         
         Richard WRIGHT
      
   
   
      (1)  OV L 130, 29.4.2004., 3. lpp.
   
   
      (2)  OV L 304, 21.11.2003., 1. lpp.
   
   
      (3)  OV L 24, 30.1.1976., 21. lpp.
   
   
      (4)  OV L 213, 22.8.1977., 1. lpp.
   
   
      (5)  OV L 250, 23.9.1980., 7. lpp.
   
   
      (6)  OV L 63, 9.3.1988., 16. lpp.
   
   
      (7)  Konstitucionālās prasības nav norādītas.